CELEX: 62011CB0540
Language: sk
Date: 2012-09-19 00:00:00
Title: Vec C-540/11: Uznesenie Súdneho dvora (šiesta komora) z  19. septembra 2012 (návrh na začatie prejudiciálneho konania, ktorý podal Tribunal de première instance de Bruxelles — Belgicko) — Daniel Levy, Carine Sebbag/Belgické kráľovstvo (Voľný pohyb kapitálu — Priame dane — Zdanenie dividend — Dvojstranná zmluva o zamedzení dvojitého zdanenia — Neskoršia zmena vnútroštátnej právnej úpravy uskutočnená jedným zo zmluvných štátov, ktorá má za následok opätovné zavedenie dvojitého zdanenia — Povinnosti členských štátov podľa článkov 10 ES a 293 ES)

6.4.2013   
            
            
               SK
            
            
               Úradný vestník Európskej únie
            
            
               C 101/3
            
         Uznesenie Súdneho dvora (šiesta komora) z 19. septembra 2012 (návrh na začatie prejudiciálneho konania, ktorý podal Tribunal de première instance de Bruxelles — Belgicko) — Daniel Levy, Carine Sebbag/Belgické kráľovstvo
   (Vec C-540/11) (1)
   
   (Voľný pohyb kapitálu - Priame dane - Zdanenie dividend - Dvojstranná zmluva o zamedzení dvojitého zdanenia - Neskoršia zmena vnútroštátnej právnej úpravy uskutočnená jedným zo zmluvných štátov, ktorá má za následok opätovné zavedenie dvojitého zdanenia - Povinnosti členských štátov podľa článkov 10 ES a 293 ES)
   2013/C 101/05
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Tribunal de première instance de Bruxelles
   
      Účastníci konania
   
   
      Žalobcovia: Daniel Levy, Carine Sebbag
   
      Žalovaný: Belgické kráľovstvo
   
      Predmet veci
   
   Návrh na začatie prejudiciálneho konania — Tribunal de première instance de Bruxelles — Výklad článku 10, článku 57 ods. 2 a článku 293 Zmluvy ES — Prípustnosť vnútroštátnej právnej úpravy, ktorá umožňuje dvojité zdanenie napriek existencii dvojstrannej dohody o zamedzení dvojitého zdanenia — Vnútroštátna legislatívna zmena nasledujúca po dohode — Spochybnenie nadobudnutého práva — Prekážka voľného pohybu kapitálu
   
      Výrok
   
   V prípade, že právo Spoločenstva, akým bolo právo uplatniteľné v čase skutkových okolností vo veci samej, nestanovuje všeobecné kritéria upravujúce rozdelenie právomocí medzi členskými štátmi, pokiaľ ide o zamedzenie dvojitého zdanenia v rámci Európskeho spoločenstva, článok 56 ES v spojení s článkami 10 ES a 293 ES sa má vykladať v tom zmysle, že nebráni takej situácii, v ktorej členský štát, ktorý sa v rámci dvojstrannej zmluvy o zamedzení dvojitého zdanenia zaviazal zaviesť taký mechanizmus zamedzenia tohto zdanenia dividend, neskôr zruší tento mechanizmus legislatívnou zmenou, ktorá má za následok opätovné zavedenie dvojitého zdanenia.
   
      (1)  Ú. v. EÚ C 25, 28.1.2012.